Zuma moet opdok in staatskapingsaak | Maroela Media
Oudpres. Jacob Zuma mag nie teen 'n hofbeslissing oor staatskaping appelleer nie. Die hofbeslissing hou in dat hy persoonlik die regskoste moet betaal van sy mislukte hersiening van die gewese openbare beskermer Thuli Madonsela se opdrag dat 'n geregtelike kommissie van ondersoek aangestel word om staatskaping te ondersoek.
Die hooggeregshof in Pretoria het Vrydag die uitspraak gelewer en dit aan al die partye oorgedra.
"Dit beteken dat die kostebevel steeds geld," het James Self van die DA, een van Zuma se teenstanders in die saak, gesê.
Zuma wou destyds Madonsela se remediërende optrede laat hersien omdat, ingevolge die Grondwet, net die president volgens hom die diskresie het om 'n geregtelike kommissie van ondersoek aan te stel en dat hy nie deur 'n ander staatsorgaan aangesê mag word hoe om sy mag uit te oefen nie.
Wonderlike nuus om die naweek mee te begin!
Wonder of daar 'n tender gaan wees om Nkandla se veiling te doen!
Verseker is dit 'n interessante speletjie om te speel wanneer die opstellers van berigte deur hordes fotos blaai om een te kies wat pas by die strekking van die berig. Die sign wat Zuma gooi word heel strak gedoen. Geluk met die keuse van die foto. Gesigsuitdrukking, sign, die hele foto pas by die berig.